Nextar adiwenni azgen usrid, acku d allal ur nteqqen ara iselmaden deg tririyin-nsen yebna ɣef isteqsiyen usriden, dɣa aya ad yeǧǧ imsulɣa ad ilin d ilelliyen deg tririt, wa ad aɣ-dfken ugar n yisalen yerzan turdiwin n umahil-a. Rnu ɣer waya yessishil awal i yimdanen i wakken ur ttḥussun ara iman-nsen ccuden kan ɣer isteqsiyen. Tarrayt-a d anaw i yessemrassen taywalt gar umsastan akked yimsulɣa ilmend n ugmar i sɛan assaɣ akked yiswi i ɣef ibedd leqdic-nteɣ; nesekles idewenniten s wallal n ulway. Deg tezrawt-a nessumer tarrayt taɣarant (qualitative) d tarrayt tasmektant (quantitative) i wakken ad naweḍ ɣer yiswi-nteɣ.